הפגישה 
שוב נציג לכם הערב, נא הקשיבו לב אחד,; על פגישה, אשר עוד תתקיים אי פעם,; ויהיו בה איציק-חשב, העקרוט מבאב אל-ואד,; ותהיה אתו גם רינה, חי הרעם!; ואולי לשם יבואו עוד פלגמטים בהמון,; ואולי יהיו רק נעמצ'ה ועקיבא מגל-און,; ואולי ... אך מי יודע? - הנה, הנה הם באים!; המקום: דרומית לגת, כקילומטר השבעים.; אח פגישה, אח פגישה שכזאת!; זה רק פעם בשניים דורות,; מה נשמע? איך הולך? אהלן!; זה את זה לא ראינו מזמן!; כי תמיד, כשפלמח'ניק נפגש עם חבר -; יחריביתק! בלב משהו מתעורר ...; משהו מתעורר והומה מבפנים,; ושיחה מתחילה על אותם עניינים ...; איציק-חשב, טוב שבאת! מה נשמע שם על ההר?; כך, לא רע, רק רינה קצת עוד מבולבלת -; כל היום היא מדברת על מסע אל המדבר...; המדבר, נגמר מזמן!; נו, מילא, מילא!; מה נשמע? ספרי לי, רינה, אך עשי זאת בקיצור.; עד כמה שזה זכור לי - את סוג אלף בדיבור,; מה חשוב ... מה את  סורגת? מה שלומה של רבקה-הר?; היא עזבה את יוסקקה-אבן...; שש שנים וכבר נגמר?; אח פגישה ...; הוי, נזכור זמנים עברו ואף פעם לא נשכח,; מסעות אל המכתש לאור ירח...; איך היתה קבוצה של חבר'ה,; שקראו לה: הפלמ"ח,; בתקופת אותם הג'ובים...; היה שמח!...; כן היו ימים אי פעם, תענוג להיזכר...; אוי נזכרתי...; שמע עקיבא, בחייך, היזהר!; נו, מה יש? הן רק רציתי לספר סיפור קטן ...; אך מדוע זה, בינתיים, לי תדרוך על הזקן?...; אח פגישה...; התזכור את שרוליק-תרח?; שנשך את המצרי?; שבמקום ריבה אכל משחת-נעליים?; זהו זה. ואיך נלחם!; כן, באמת, בחור בריא.; מת...; מתי?; אחרי ההיא, מרמתיים...; כן, היתה תקופה של חבר'ה...; וחבל שזה נגמר...; אך היום, בעיר הנגב, רחובות יש, וכיכר ...; בוא כבר, איציק, נמהר נא, שנספיק לשוב עם אור -; מה תרוצו?; נו, צריך את הפספוסים עוד לספור...; אח פגישה...; 